Cel mai vechi club de fotbal împlinește azi 163 de ani. Englezii se bucură de o distincție aparte.
Sheffield FC a fost înființat pe 24 octombrie 1857. Stadionul lui Sheffield are o capacitate de 2089, cu doar 250 de scaune. Sheffield joacă în liga a opta din Anglia.
Cel mai vechi club de fotbal din lume împlinește astăzi 163 de ani. Sheffield FC este recunoscut de FIFA drept cel mai vechi club de fotbal care încă există.Și nu e singura distincție pe care au primit-o din partea FIFA. În 2004, au primit și Ordinul de Merit FIFA, onoare de care se mai bucură o singură echipă – Real Madrid.În ciuda companiei selecte de care se bucură, Sheffield joacă azi în ligile de amatori din Anglia. Cu toate acestea, atât conducerea, cât și suporterii se mândresc cu ce reprezintă clubul pentru fotbalul mondial.Matt Roney, jucător Sheffield FC: "Am fost chemați în toată lumea să jucăm cu echipe mari și nicio altă echipă care joacă la amatori nu se poate lăuda cu asta".Chris Dolby, directorul comunității Sheffield FC: "Când am intrat prima dată pe ușa clubului, acum 12-13 ani, ca jucător, am simțit că e ceva special aici!".